Diari Oficial de la Generalitat Valenciana


Sumari del DOGV 8830, del 09-06-2020 (2020/4164)

RESOLUCIÓ de 3 de juny de 2020, de la Conselleria d'Educació, Cultura i Esport, d'extinció de l'autorització per cessament d'activitats al centre d'Educació Infantil de primer cicle denominat Sambori, amb codi 83151744, de Cullera.
---------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8830

Data del DOGV
:   09-06-2020

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2020/4164


Data del document
:   03-06-2020

Organisme emissor
:   Conselleria d'Educació, Cultura i Esport

Tipus de document
:   Resolució

Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * centre d'ensenyament

RESOLUCIÓ de 3 de juny de 2020, de la Conselleria d'Educació, Cultura i Esport, d'extinció de l'autorització per cessament d'activitats al centre d'Educació Infantil de primer cicle denominat Sambori, amb codi 81806529, de Cullera. [2020/4164]  
Antecedents de fet  
Primer. El Centre d'Educació Infantil de primer cicle denominat Sambori, amb codi 15018630, de Cullera, està autoritzat per Resolució de 27 d'abril de 2011, de la Conselleria d'Educació, per la qual es concedeix l'autorització d'obertura i de funcionament al centre docent de nova creació d'Educació Infantil de primer cicle denominat Sambori, a Cullera.   
Segon. Vist l'informe de la Inspecció d'Educació de data 14 d'octubre de 2019, que constata que el centre en qüestió ha cessat les activitats educatives per a les quals va ser autoritzat.   
Tercer. En data 25 de novembre de 2019, el director general de Centres Docents dicta l'acord d'inici del procediment d'extinció de l'autorització per cessament d'activitats, i havent sigut intentada la notificació a l'interessat sense que es poguera realitzar per causes no imputables a l'Administració, es procedeix a la publicació en el Suplement de Notificacions del BOE, en data 20 de desembre de 2019, de l'extracte de conformitat amb l'article 44 de la Llei 39/2015, d'1 d'octubre, del procediment administratiu comú de les administracions públiques.   
  
Quart. No havent-hi constància d'haver sigut aportats pel centre en qüestió documents i possibles al·legacions que es consideraren convenients en el termini de 10 dies, concedit mitjançant aquest acord.   
Cinqué. El cessament d'activitats docents d'aquest centre no comporta cap greu perjudici per a l'interés públic.  
  
Fonaments de dret  
Primer. Vista la Llei orgànica 8/1985, de 3 de juliol, reguladora del dret a l'educació; la Llei orgànica 2/2006, de 3 de maig, d'educació, modificada per la Llei orgànica 8/2013, de 9 de desembre, per a la millora de la qualitat educativa; el Reial decret 332/1992, de 3 d'abril, sobre autoritzacions de centres docents privats per a impartir ensenyaments de règim general no universitaris, modificat pel Reial decret 131/2010, de 12 de febrer; i la Llei 39/2015, d'1 d'octubre, del procediment administratiu comú de les administracions públiques.  
  
Segon. En compliment de l'article 16.1 del Reial decret 332/1992, que preceptua que l'extinció de l'autorització per cessament d'activitats d'un centre docent es declararà d'ofici, prèvia audiència de l'interessat, quan al centre haja cessat de fet en les seues activitats.   
  
Tercer. Vista la proposta del director general de Centres Docents i de conformitat amb aquesta, en exercici de les atribucions conferides per Decret 186/2017, de 24 de novembre, del Consell, pel qual aprova el Reglament orgànic i funcional de la Conselleria d'Educació, Investigació, Cultura i Esport, resolc:  
L'extinció de l'autorització en la totalitat dels seus ensenyaments per cessament d'activitats del centre docent privat següent:   
  
Denominació genèrica del centre: Centre d'Educació Infantil de primer cicle.  
Denominació específica del centre: Sambori.  
Titular: Centro de Educación Sambori, Societat Limitada.  
Domicili: via E - cantó via K de U. E. 37/3.  
Localitat: Cullera (46432).  
Província: València.  
Codi: 95605418.  
  
La present resolució tindrà els seus efectes acadèmics a l'inici del curs escolar 2020-2021.  
  
De conformitat amb el que s'estableix en els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, i els articles 10, 25 i 46 de la Llei 29/1998, de 13 de juliol, reguladora de la jurisdicció contenciosa administrativa, el present acte, que posa fi a la via administrativa, podrà ser recorregut potestativament en reposició o bé caldrà plantejar directament recurs contenciós administratiu, en els terminis i davant els òrgans que s'indiquen a continuació:  
a) El recurs de reposició haurà d'interposar-se davant el conseller amb competències en matèria educativa en el termini d'un mes a comptar des de l'endemà de la seua publicació en el Diari Oficial de la Generalitat Valenciana.  
b) El recurs contenciós administratiu haurà de plantejar-se davant el Tribunal Superior de Justícia de la Comunitat Valenciana en el termini de dos mesos a comptar des de l'endemà de la seua publicació en el Diari Oficial de la Generalitat Valenciana.  
  
València, 3 de juny de 2020.- El conseller d'Educació, Cultura i Esport: Vicent Marzà i Ibáñez.